Diari Oficial de la Generalitat Valenciana


Sumari del DOGV 5942, del 28-01-2009 (2009/412)

Informació pública de l'expedient de retaxació de càrregues del Programa d'Ac tuació Integrada Pujada de la Font de l'Or.
-------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/412


Data del document
:   15-01-2009

Organisme emissor
:   Ajuntament de Nàquera

Tipus de document
:   Informació Pública

Descriptors 

:   * Nàquera
    * contracte d'obres
    * licitació
    * administració local
    * pla d'urbanisme

Informació pública de l'expedient de retaxació de càrregues del Programa d'Ac tuació Integrada Pujada de la Font de l'Or. [2009/412]  
L'alcalde president, el dia de la data, ha dictat la Resolució de l'Alcaldia número 0046/2009, per la qual s'acorda:  
Sotmetre a informació pública la retaxació de càrregues corresponent:  
Primer. Sotmetre a informació pública la proposta retaxació de la previsió inicial de càrregues del pressupost del programa de reforma interior denominat «Pujada de la Font de l'Or» per la mercantil Residencial Colina Blanca, SL, com a agent urbanitzador de l'esmentat programa, mitjançant escrit de data 20 de setembre de 2005 informació pública mitjançant:  
a) Notificació a qui figuren com a interessats en l'expedient i, en qualsevol cas, als titulars registrals de drets reals inscrits sobre finques afectades.  
b) Publicació d'anunci en el Diari Oficial de la Comunitat Valenciana.  
L'anunci publicat en el Diari Oficial de la Comunitat Valenciana determinarà l'inici del còmput de termini de 15 dies hàbils per a formular al·legacions a la retaxació tramitada.   
Segon. L'article 393 del ROGTU. Efectes de la retaxació de càrregues  
«1. L'aprovació de l'expedient de retaxació de càrregues comportarà l'adaptació de les quotes d'urbanització i del coeficient de canvi.   
2. En cas que, per salvaguardar els drets de tercer de bona fe, siga impossible corregir la reparcel·lació per aplicació del nou coeficient de canvi, es procedirà a compensar en diners les diferències que resulten.  
3. En el termini de 10 dies des de l'aprovació de l'expedient de retaxació, el secretari expedirà certificat administrativa de les noves càrregues que possibilite l'ampliació, si s'escau, de les afeccions inscrites en el registre de la propietat.  
4. Si com a resultat de l'expedient de retaxació de càrregues, es produïra un increment del preu consignat en la proposició juridicoeconòmica, superior al 20%, este excés no es podrà repercutir als propietaris i, per la seua part, l'urbanitzador podrà optar entre:   
a) Assumir este excés respecte del 20%; o  
b) Renunciar a la condició d'urbanitzador, amb els efectes previstos en l'article 143.4 de la Llei i en este Reglament.»  
Tercer. Notificar este acord als interessats en l'expedient, així com a l'agent urbanitzador amb l'expressió dels recursos a què té dret contra esta, i remetre-ho per a la seua publicació en el Butlletí Oficial de la Província de València.   
La qual cosa es fa pública perquè se'n prenga coneixement i a l'efecte de presentació d'al·legacions en el termini de 15 dies hàbils comptadors a partir de l'endemà de la publicació de l'edicte corresponent en el Diari Oficial de la Comunitat Valenciana.  
Náquera, 15 de gener de 2009.- L'alcalde: Ricardo Arnal Pavía.